Lærerne på Klarup Skole er frustrerede efter at have været prøveklude på den nye skolereform i to uger. - Vi skulle sidde 16 lærere i et lille lokale og forberede os, forklarer Karsten Simonsen, der er underviser og tillidsmand på skolen. Bladet Folkeskolen skriver, at 85 procent af lærerne følte sig helt eller delvist uforberedte i de to uger, forsøget varede. Et af de store problemer var at få tid nok til forberedelsen. - Det er meget frustrerende, at man pludselig bliver hevet ud af sin forberedelse, fordi man skal ind og dække vikartimer i en klasse, som man ikke et vant til at undervise, forklarer Karsten Simonsen. Hos Aalborg Lærerforening kan formand Dorthe Kamp godt forstå lærernes frustration. - Jeg savner, at politikerne forholder sig til, hvad det er lærerne så ikke skal lave, når de skal påtage sig flere opgaver med den nye reform. Skolerådmand i Aalborg Kommune tager dog prøveperioden på Klarup Skole med ro. - Der er stadig fem måneder til reformen træder i kraft. Jeg er i god og tæt dialog med skolelederne i Aalborg Kommue, så alle børn får en god skolestart til august.

Referat:
I to uger har Klarup Skole kørt med et skema, som det vil se ud til august. Forsøget har vist, at den nye skolerform dumper.